open-index/open-wikipedia-markdown huggingface dataset:
Musculo flexador longa de halux

La **flexador longa de halux** (**FLH**) es liada a la surfas plantal de falanje de la halux e servi per flexe acel dito. La  FLH es un de la tre musculos profonda de la comparte posterior de la gama, la otras esente la flexador longa de orteos e la tibial posterior. La tibial posterior es la plu potiosa de esta musculos profonda. Tota tre musculos es inervada par la nervo tibial cual composa dui de la nervo siatica.
Musculo gluteo media

La **gluteo media**, un de la tres musculos gluteal, es un musculo larga, spesa e radiante. Lo es situada sur la surfas esterna de la pelvis.

Sua tri posterior es covreda par la gluteo major, sua du tris anterior par la aponeurose gluteal, cual separa lo de la faxa surfasal e integumento.
Oso osipital

La **oso osipital** es un oso membranosa cranial e la oso xef de la **osipito** (la parte posterior e basa de la cranio). Lo es trapezio en forma e curva como un plato nonprofonda. La oso osipital covre la lobes osipital de la telensefalo. A la funda de la cranio en la oso osipital, on ave un abri oval grande nomida la forame grande, cual permete la pasa de la medula spinal.

Como la otra osos cranial, lo es clasida como un oso plata. Par causa de sua multe lias e cualias, la oso osipital es descriveda en termas de partes separada. De sua fronte a sua retro es la parte fundal, a la lados de la forame grande es la partes ladal, e la retro es nomida la parte scamosa. La parte fundal es un peso spesa, alga cuatroladal, ante la forame grande e dirijeda a la farinje. La parte scamosa es la lamina curva e estendeda pos la forame grande e es la parte la plu grande de la oso osipital.

Par causa de sua deriva embrial de mesoderma parasal (en loca de la cresta neuronal, de cual multe otra osos craniofasal es derivada), on ia sujesta ce "la oso osipital como un intera pote es regardada como un vertebra jigante grandida per suporta la serebro".
Oso parietal

La osos parietal es du osos en la cranio cual, cuando juntada a la articula fibrosa conoseda como un sutur cranial, formi la lados e teto de la neurocranio. En umanas, cada oso es aprosima cuatroladal en forma, e ave du surfases, cuatro bordas, e cuatroangulos. Lo es nomida de la latina *paries* (*-ietis*), mur.
Foundational Model of Anatomy

La **Foundational Model of Anatomy Ontology** (**FMA**) es un ontolojia de refere per la campo de anatomia umana. Lo es un representa simbolin de la strutur canonica e fenotipal de un organisme; un ontolojia spasial-strutural de esentes e relatas anatomial cual formi la organiza fisical de un organisme a tota niveles importante de granetinia.

FMA es developada e mantenida par la *Structural Informatics Group* a la Universia de Washington.

## Descrive

La ontolojia FMA conteni aprosima 75 000 clases e plu ca 120 000 termas, plu ca 2,1 milion casos de relatas de plu ca 168 tipos de relatas.

## Vide ance

* Terminologia Anatomica
Pinta

**Pinta** es un materia o misca cual, cuando aplicada a un materia solida e permeteda seci, ajunta un strato simil a un filma. La usa de pinta per crea arte es nomida depinta. Pinta pote es fabricada en multe colores e tipos. La plu de pintas es pintas de olio o pintas de acua, e cada ave cualias diferente.

Formas primitiva de pinta ia es usada deses de miles de anios ante aora en depintas preistorial.
Pigmento

Un **pigmento** es un polvo usada per ajunta color o cambia la apare vidal. Pigmentos es completa o cuasi nondisolvable e cimical nonreatosa en acua o un otra media; en contrasta, tinjentes es sustantias colorida cual es disolvable o disolve a alga punto en sua usa. Tinjentes es frecuente composadas organica ma pigmentos es frecuente nonorganica. Pigmentos preistorial e istorial valuada inclui ocer, carbon de lenio, e lapislazuli.

## Notas
Tinjente

Un **tinjente** es un sustantia colorida cual lia cimical a la sustrato a cual lo es aplicada. Esta distingui tinjentes de pigmentos cual no lia cimical a la materia cual los colori. Tinjente es jeneral aplicada en un disolve acuin e pote nesesa un mordente per boni la solidia de la tinjente a la fibre.

La majoria de tinjentes natural es derivada de fontes nonanimal como radises, bacas, cortex, folias, lenio, fungos e licenes. Ma, par causa de demanda a scala grande e bonis tecnolojial, la plu de tinjentes usada en la mundo moderna es sintesal produida de sustantias como petrocimicales. Alga es estraeda de insetos e/o minerales.

Tinjentes sintesal es produida de cimicales variosa. La plu grande de tinjentes es otenida en esta modo par causa de sua custa superior, cualias otical (color), e durantia (solidia, mordentia). Ambos tinjentes e pigmentos es colorida, car los asorbe sola alga longias de onda de lus vidable. Tinjentes es usual disolvable en alga disolvente, ma pigmentos es nondisolvable. Alga tinjentes pote es fada a nondisolvable con la ajunta de sal per produi un pigmento de lago.

## Referes
Laca

**Laca** es un tipo de dur e tipal briliante vernis aplicada a materia como lenio o metal. Lo es frecuente fabricada de resina estraeda de arbores e siras e ia es usada ja en la eda antica.
Arjila

**Arjila** es un tipo de materia natural de solo de tera con granes peti cual conteni minerales de arjila (filosilicatos de aluminio idrosa, pe caolinita, Al2Si2O5(OH)4). La plu de minerales de arjila pur es blanca o con color lejera, ma arjilas natural mostra un varia de colores de nonpures, como un color rojin o brunin de cuantias peti de osido de fero.

Arjilas developa moldablia cuando moiada ma pote es durida par foco. Arjila es la materia seramica conoseda la plu longa. Umanas preistorial ia descovre la cualias usosa de arjila e ia usa lo per fabrica seramica. Alga de la fratos de seramica la plu temprana ia es datida a sirca 14 000 aec, e tabletas de arjila ia es la media de scrive conoseda la plu temprana. Arjila es usada en multe prosedes industrial moderna, como la fabrica de paper, la produi de semento, e la filtri cimical. Entre un dui e du tris de la popla de la mundo abita o labora en construidas fabricada con arjila, frecuente coceda a brices, como un parte esensal de sua strutur de carga.
Scrive

**Scrive** es la ata de crea un representa persistente de lingua umana. Un sistem de scrive usa un colie de simboles e regulas per codigi aspetas de lingua parlada, como sua vocabulo e sintatica. Ma, lingua scriveda pote ave cualias diferente de los de cualce lingua parlada.

Scrive es un ativia cognisial e sosial cual envolve prosedes neuropsicolojial e fisical. La resulta de esta ativia, nomida "scriveda", e a veses un "testo", es un serie de simboles fisical enscriveda, mecanical copiada, o dijital representada. La interpretor de un testo es nomida un "lejor".

En jeneral, sistemes de scrive no constitui linguas en se mesma, ma un modo de codigi lingua tal ce lo pote es lejeda par otras tra tempo e spasio. An con ce no tota linguas usa un sistem de scrive, los cual fa lo pote completi e estende la capasias de lingua parlada par crea formas durante de lingua cual pote es transmeteda tra spasio (pe coresponde scriveda) e retenida tra tempo (pe bibliotecas o otra rejistras publica). Scrive pote ance ave efetos cual cambia sabe, car lo permete ce umanas esterni sua pensa en formas sur cual lo es plu fasil per refleta, developa, reconsidera, e revisa.

## Referes
Leje

**Leje** es la prosede de reseta la sinifia de simboles, tipal aceles de un lingua scriveda, par vide o toca.

Per educores e rexercores, leje es un prosede multifasetal cual envolve areas como reconose de parolas, ortografia (spele), alfabetica, fonetica, consensia fonemal, vocabulo, comprende, fluentia, e motiva.

## Referes
Fisica (Aristotele)

La ***Fisica*** (elinica: Φυσικὴ ἀκρόασις *Phusike akroasis*; latina: *Physica*, o *Naturales Auscultationes*, posible sinifiante "lesones sur natur") es un testo nomida, scriveda en elinica antica, colieda de un colie de manoscritos survivente conoseda como la Corpus Aristotelicum, atribuida a la filosofiste Aristotele de la sentenio 4 aec.
Mundo

La **mundo** es la totalia de cosas, la realia intera, o cualce cosa cual esiste. La natur de la mundo es diferente consetada en campos diferente. Alga consetas regarda la mundo como unica, ma otras parla de la multia de mundos. Alga trata la mundo como un ojeto simple, ma otras analise la mundo como un cosa complicada con multe partes.

En cosmolojia siensal, la mundo o universo es tipal definida como "la totalia de spasio e tempo; tota cual es, ia es, e va es." Teorias de modalia parla de mundos posible como modos completa e coerente de como cosas ia ta pote es. Fenomenolojia, comensante de la orizon de ojetos co-donada cual es presente en la periferia de cada esperia, defini la mundo como la orizon la plu grande, o la "orizon de tota orizones." En la filosofia de mente, la mundo es contrastada con la mente como lo cual es representada par la mente.

Teolojia conseta la mundo en relata con Dio, per esemplo, como la creada de Dio, como identica a Dio, o como la du esente interdependente. En relijios, on ave un tende de desvalua la mundo material o sensal en prefere de un mundo spirital cual on debe xerca par pratica relijiosa. Un representa completa de la mundo e nosa loca en lo, como trovada en relijios, es conoseda como un vista de mundo. Cosmogonia es la campo cual studia la orijina o crea de la mundo e escatolojia refere a la siensa o dotrina de la cosas ultima o de la fini de la mundo.

En contestos variosa, la terma "mundo" o "mundal" adota un sinifia plu restrinjeda cual es asosiada, per esemplo, con la Tera e tota la viventes sur lo, con umanas como un intera, o con un estende internasional o intercontinental. Con esta sinifia, istoria mundal refere a la istoria de umanas como un intera, e politica mundal es la campo de siensa political cual studia consernas cual transende nasiones e continentes. Otra esemplos inclui termas como "relijio mundal", "lingua mundal", "governa mundal", "gera mundal", "popla mundal", "economia mundal" o "torneo mundal".
Spasio (fisica)

**Spasio** es un continua tridimensional cual conteni locas e dirijes. En fisica clasica, spasio fisical es frecuente consetada en tre dimensiones linial. Fisicistes moderna usual considera lo, con tempo, como un parte de un continua cuatrodimensional sin bordas conoseda como ''spasiotempo''. La conseta de spasio es considerada como de importa fundal a un comprende de la universo fisical. Ma, desacorda continua entre filosofistes sur esce lo es se mesma un cosa, un relata entre cosas, o un parte de un strutur consetal.

En la sentenios 19 e 20, matematicistes ia comensa esamina jeometrias cual es noneuclidal, en cual spasio es consetada como curva, en loca de plata, como en la spasio euclidal. Seguente la teoria de relativia jeneral de Albert Einstein, spasio sirca campos gravital devia de spasio euclidal. Probas esperimental de relativia jeneral ia confirma ce jeometrias noneuclidal furni un model plu bon per la forma de spasio.

## Referes
De architectura

****** (***Sur arciteta***, publicida como ***Des Libros sur Arciteta***) es un tese sur arciteta scriveda par la arcitetor e injenior militar roman Marco Vitruvio Pollio e dedicada a sua patron, la imperor Cesar Augusto, como un gida per projetas de construi. Como la sola tese sur arciteta cual ia survive de anticia, lo ia es regardada de la Renase como la libro conoseda prima sur teoria arcitetal, e ance un fonte major sur la canon de arciteta clasica.

Lo conteni un varia de informa sur construidas elinica e roman, e ance prescrives per la projeta e desinia de campas militar, sites, e strutures e grande (acuadutos, construidas, banios, portos) e peti (macinas, aparatos de mesura, strumentos). Car Vitruvius ia publica ante la developa de voltas crusada, cupolas, beton, e otra inovas asosiada con arciteta roman imperal, sua des libros dona no informa sur esta inovas distinguinte de desinia e tecnolojia de construi roman.

De referes a los en la testo, nos sabe ce on ia ave a la min alga desinias en copias orijinal (posible oto o des), ma posible sola un de estas ia survive en cualce copia de manoscrito medieval. Esta nonsufisi ia es remediada en editas primida de la sentenio 16, cual ave desinias de multe platas grande.

## Referes
Istoria de filosofia

La **istoria de filosofia** es la studia sistemal de la developa de la pensa filosofial. Lo foca en filosofia como investiga razonal fundida sur argumenta, ma alga teoristes ance inclui mitos, tradisiones relijial e sabes proverbal.
Filosofia ueste

**Filosofia ueste** refere a la pensa, tradisiones e obras filosofial de la mundo ueste. Istorial, la terma refere a la pensa filosofial de la cultur ueste, comensante con la filosofia elinica antica de la presocratistes. La parola *filosofia* mesma ia orijina de la parola *philosophía* (φιλοσοφία), cual sinifia leteral "la ama de sajia", en elinica antica φιλεῖν phileîn, "ama" e σοφία sophía, "sajia".
Site de Ho Chi Minh

**Site de Ho Chi Minh** (viet: *Thành phố Hồ Chí Minh*) es un site en la sude de Vietnam.
En 2023, Site de Ho Chi Minh ia ave sirca 9 456 700 abitores. La area de la site intera ave aora sirca 7,344 milion abitores. Incluinte vilas ensircante, la popla intera ave sirca 22,55 milion persones (en 2023), e donce Site Hồ Chí Minh es un de la areas la plu poplada en Vietnam.
La Airoporto Internasional de Tan Son Nhat es un airoporto major de Vietnam, en la site de Ho Chi Minh.
Da Nang

**Da Nang** (viet: *Đà Nẵng*), *Tourance* es un site en la central de Vietnam.
En 2023, Da Nang ia ave sirca 1.245.200 abitores. La area de la site intera ave aora sirca 1,24 milion abitores (en 2023), e donce Da Nang es un de la areas la plu poplada en central Vietnam. Airoporto Internasional de Da Nang es en esta site.
Teatro de opera de site de Ho Chi Minh

**Teatro de opera de site de Ho Chi Minh** (viet: *Nhà hát lớn Thành phố Hồ Chí Minh*) es un teatro de opera en la sentro de Site de Ho Chi Minh, en Vietnam. Lo ia es construida par la dirije colonial franses entre 1898 e 1900.
Airoporto Internasional de Tan Son Nhat

La **airoporto internasional de Tan Son Nhat** (**Sân bay quốc tế Tân Sơn Nhất** en Viet, Tan Son Nhat International Airport) es un airoporto major de Vietnam, en la site de Ho Chi Minh.  Con la Airoporto Internasional de Long Thanh, lo servi la areas urban de Ho Chi Minh, Bien Hoa, Vung Tau, e la rejion de Mekong. La airoporto es en la distrito de Tan Binh. Lo es 7 cilometres norde de la sentro de Ho Chi Minh.

La codigo IATA de airoporto es **SGN**, e la codigo ICAO es **VVTS**.

La airoporto ia es abrida en 1930.
Airoporto de Dong Hoi

La **airoporto de Dong Hoi** (**Sân bay Đồng Hới** en Viet, en engles *Dong Hoi Airport*) es un airoporto de Vietnam, en el site de Dong Hoi, el capital de la provinse de Quang Binh.  Lo es 6 cilometres norde de sentro de Dong Hoi.

La codigo IATA de airoporto es **VDH**, e la codigo ICAO es **VVDH**.

La airoporto ia es abrida en 1932.
Dong Hoi

**Dong Hoi** (viet: *Đồng Hới*), es un site en la central de Vietnam, en la provinse de Quang Binh.
En 2023, Dong Hoi ia ave sirca 133 672 abitores, e donce Dong Hoi es un de la areas la plu poplada en central Vietnam.
Airoporto de Dong Hoi es en esta site.
Parce Nasional de Phong Nha-Ke Bang

**Parce Nasional de Phong Nha-Ke Bang** (viet: *Vườn quốc gia Phong Nha-Kẻ Bàng*) es un parce nasional en la provinse de Quang Binh, sentral de Vietnam, este de Lau. La parce ia es fundida en 2001 e el covre un area de sirca 857,54 cilometres cuadrida, tota en la Provinse de Quang Binh.
La cava de Son Doong, la cava la plu grande de la mondo, es asi.
El Parce Nasional de Phong Nha-Ke Bang es listada par UNESCO como Locas de Erita Mundal.
## Lias esterna
* Vườn quốc gia Phong Nha - Kẻ Bàng  &
Airoporto Internasional de Long Thanh

La **airoporto internasional de Long Thanh** (**Sân bay quốc tế Long Thành** en Viet, engles: **Long Thanh International Airport**) es un airoporto major en construi de Vietnam, en el site de Ho Chi Minh.  Con la Airoporto Internasional de Tan Son Nhat, lo servi la areas urban de Ho Chi Minh, Bien Hoa, Vung Tau, e la rejion de Mekong. La airoporto es en la distrito de Tan Binh. Lo es 30 cilometres norde-este de sentro de site de Ho Chi Minh.

La codigo IATA de airoporto es **?**, e la codigo ICAO es **?**.

La airoporto es completa en 2026.
Cava de Son Doong

**La cava de Son Doong** (viet: *Hang Sơn Đòong*) es un un cava en la Parce Nasional de Phong Nha-Ke Bang en la provinse de Quang Binh, sentral de Vietnam. 
Esta cava es la cava la plu grande de la mondo.
## Lias esterna
Provinse de Quang Binh

La **provinse de Quang Binh** es un provinse de Norde-Sentral, en Vietnam

La site capital es Dong Hoi.

La cuantia de popla, en la anio 2023, es de 918 700 persones. La  area de la provinse es 7,998.76 km2.
La Parce Nasional de Phong Nha-Ke Bang es en esta provinse.
Nha Trang

**Nha Trang** (viet: *Nha Trang*), es un site en la central de Vietnam.
En 2023, Nha Trang ia ave sirca 579 000 abitores. La area de la site intera ave aora sirca 579 000 abitores (en 2023), e donce Nha Trang es un de la areas la plu poplada en central Vietnam. La site es un destina importante de turisme.
Airoporto Internasional de Da Nang

La **airoporto de Da Nang** (**Sân bay quốc tế Đà Nẵng** en Viet, en engles *Da Nang Airport*) es un airoporto de Vietnam, en el site de Da Nang.  Lo es 2 cilometres norde de sentro de Da Nang.

La codigo IATA de airoporto es **DAD**, e la codigo ICAO es **VVDN**.

La airoporto ia es abrida en 1930.
Airoporto Internasional de Cam Ranh

La **airoporto de Cam Ranh** (**Sân bay quốc tế Cam Ranh** en Viet, en engles *Cam Ranh International Airport*) es un airoporto de Vietnam, en el site de Cam Ranh.  Lo es 30 cilometres sude de sentro de Nha Trang.

La codigo IATA de airoporto es **CXR**, e la codigo ICAO es **VVCR**.

La airoporto ia es abrida en 1930.
Manuscrito

La arte de scrive se nomina **[[caligrafia]]** e es intima relata con la manoscritos; lo es multe posible ce la inventa de la primi ta fa ce alga de esta grafias ta es desapare merita a desusa sua.
Claude Gacond

**Claude Gacond** (20 agosto 1931 - 17 novembre 2024) ia es un esperantiste suiz de 1952, membro onoral de UEA, de la Svisa Esperanto-Societo e de ILEI.
Mansi (lingua)

Mansi es un de la linguas ugrica. Lo es la plu simil a la lingua magiar. Lo es xef parlada en Rusia, lo ia ave 2229 persones ci ia parla lo. La lingua mansi no es un lingua, ma es un grupo de linguas, cual ave 4 dialetos, ma 3 de los ia matada, eseta norde mansi.

## referes
Rio de Janeiro

**Rio de Janeiro**, o simple **Rio**, es un munisipia brasilera, site capital de la stato omonim, situada a sude-este de la pais. Un de la plu grande destina turiste internasional en Brasil, en America Latina e ance de la emisfera sude.
Revoluis de 1989

La **Revoluis de 1989**, conoseda ance como la **Cade de Comunisme**, ia es un onda de moves per democratia liberaliste ci ia causa la cade de la plu de la governas marxiste-leniniste en Europa este e otra partes de la mundo.

La protestas la plu temprana, ci ia causa la revoluis, ia comensa en Polsca a la 14 de agosto 1980, cuando la greve jeneral ia resulta la fundi de Unia, la sola sindicato autonom en Europa este. La rejion xef de la revoluis de 1989 ia es Europa sentral, comensante en Polsca con la greves de 1988, e continuante en Magiar, Deutxland este, Balgaria, Txescoslovensco, e Romania.

A la 4 de junio 1989, Polsca ia condui la elejes la plu temprana ci ia causa la disolve de la governa comuniste. Influida par Polsca, Magiar ia organiza discutes e ia comensa la reformi political. En novembre 1989, la Mur de Berlin ia cade. Romania ia es la sola pais do sitadanes e forsas de oposa ia usa violentia per suverti sua rena comuniste.

La Uni Soviet ia deveni un republica con multe partitos en marto 1990 e ia organiza sua eleje presidental prime. La Uni Soviet ia disolve en desembre 1991. Albania e Iugoslavia ia abandona comunisme entre 1990-92, e pos esta, Iugoslavia ia es divideda en sinco paises nova. Txescoslovensco ia disolve tre anios pos la fini de la reja comuniste, splitinte pasible en la Txesco e Slovensco a la 1 de janero 1993.

La efetos de esta evenis ia es sentida en multe statos sosialiste de la mundo tre. Protestas en la Plaza Tiananmen ia stimula cambias major en Xina. Afganistan, Camputxa e Mongol ia abandona comunisme en 1992-93. Oto paises en Africa o sua ambies ia abandona ance lo, incluinte Abisinia, Angola, Benin, Congo, Mosambic, Somalia, e Iamen Sude (ci ia uni con Iamen Norde). Corea Norde ia abandona marxismo-leninisme en 1992.
Nicolae Ceaușescu

**Nicolae CEAUȘESCU** ia es un politiciste romanian, la presidente du e ultima de la Republica Sosialista Romanian. El ia proteje Romania contra depende esedente de la Uni Soviet, ma ia governa lo con violentia.

El ia comensa governa Romania pos la mori de Gheorghe Gheorghiu-Dej en 1965 e ia funsiona como la secretor de la Partito Comunista de Romania. El ia ocupa la ofisia de la presidente romanian de 1974 asta 1989, cuando un revolui ia esplode e suverti la governa comunista. Pos la susede de la revolui, Ceaușescu e sua sposa, Elena Ceaușescu, ia es esecutada par la corte revoluiste.
Revolta en Gwangju

La **Move Democrata de Gwangju**, conoseda ance como la **Move Democrata de 18 Maio** en Corea Sude, ia es un serie de protestas gidada par studiantes en Gwangju, Corea Sude en maio 1980, contra la colpa de  stato de Chun Du-hwan. La revolta ia es violente supresada per la militares.

Ante la revolta, a fini de 1979, Chun Du-hwan ia lansa la colpa de stato de 12 desembre e catura la potia de governa. En 1980, Chun ia causa la colpa de stato de 17 maio per deveni autocrata militar. El ia esecuta la lege militar e aresta persones oposante.

Studiantes de la Universia Nasional de Chonnam ia protesta contra la lege militar, e la militares ia fusili, mata, bate e tortura studiantes protestante. Sitadanes de Gwangju ia reata a la protesta de studiantes, comensa usa armas e forma militias. Le protestores ia ataca stasiones de polisia e armerias, ma no ia pote controla la urbe entera ante ce soldatos ia reentra la urbe e supresa la revolta.

Su la autocrasia militar de Chun Du-hwan, la governa de Corea Sude ia eticeti la revolta como un tumulta provocada par la governa de Corea Norde. An tal, en 1997, cuando Corea Sude ia reali un politica democrata, 18 maio ia es instituida como un dia nasional de onora, e un semetero nasional per la vitimes ia es fundida.
Catedral Saint-Sacerdos de Sarlat

**Catedral Saint-Sacerdos de Sarlat** es un catedral catolica ("isola de la site") en Sarlat-la-Canéda, Frans. Lo es judida como un de la esemplos la plu eselente de arciteta gotica franses.
Dinastia Tang

La **Dinastia Tang** (en xines: 唐朝), o la **Impero Tang**, ia es un dinastia imperal de Xina, cual ia governa de 618 a 907, con un interena inter 690 e 705. Lo ia es presededa par la Dinastia Sui e segueda par la periodo de Sinco Dinastias e Des Renas. La Dinastia Tang es videda como un punta alta de la sivilia xines, e un eda oro de la cultur mundal.

La familia Li ia fundi la dinastia pos profita de la descrese de la dinastia Sui e ativi sua cade final. La dinastia ia comensa con un periodo de progresa e de stablia en la dui prime de sua governa. La dinastia ia es interompeda inter 690 e 705, cuando la imperoresa Wu Zetian ia saisi la trono e proclama la dinastia Wu Zhou. La rebela gidada par An Lushan (755-763) ia causa la ruina e la descrese de la autoria sentral en la dui tarda de la dinastia. La Tang ia manteni un sistem de servi sivil per enscrive ofisiores erudita per esamines normida. La leva de governores militar rejional conoseda como *jiedushi* en la sentenio 9 ia sumina esta ordina sivil. Rebelas cultival ia causa la desloca e perde grande de popla, la povria vasta e la plu malfunsiona de la governa, cual ia fini la dinastia en 907.
Comsomolscaia

**Comsomolscaia** es un stasion de la metro de Moscva. Lo es situada a la linia Sirculo. Lo ia es abrida 30 janero 1952. La arcitetor de la stasion es Alecsei Xusev.

Lo es un de la stasiones la plu grandiosa de la Metro de Moscva. Lo es famosa per sua stilo baroca. La teto es jala e ornada con oto mosaicas grande de jemma e mineral. Esta mosaicas mostra la vitoria de la popla rusce. La stasion ave un teto multe alta con candelas briliante. Lo ave liantes a du otra linias e lo es locada prosima a tre terminales de ferovia: Leningradsci, Iaroslavsci e Casansci.
Club de Esperanto en London

La **Club de Esperanto en London** es un asosia de Esperanto en London (Britan), cual ocupa se per estende Esperanto e aranja eventos cultural e educal per membros e esperantistes de otra rejiones e paises. Lo ia es fundida en 1903 e per acel, lo es un de la clubes de Esperanto la plu vea en la mundo. Lo colabora con la Asosia Brites de Esperanto (EAB) e la Asosia Universal de Esperanto (UEA).

En sua vive de plu ca un sentenio, la Club ia aranja multe cosas e ia es respondosa per multe publicis. Ja en 1910, on ia publica en London la tradui de la Biblia par Zamenhof direta de la testo ivri. Lo ia es publicida par la British and Foreign Bible Society (BFBS). En la mesma periodo, un grupo de pretes e inteletosas ci parla Esperanto ia tradui la *[[Atesta Nova]]*. La tradui ia fini en 1912, ma ia aperi en un edita nova con la *[[Atesta Vea]]* en 1926. Lo es conoseda como la Biblia de London. La Club ia organiza en London du congresas universal, la numero 30 en 1938 e la numero 56 en 1971. De 1903 asta aora, la Club aranja cursos de Esperanto sin sesa.

## Lias esterna

* Loca ueb ofisial
* Conta de X "Londono Vokas"
Carlo Biotti

**Carlo Biotti** (Milano, 1901 – Milano, 1977) esseva un magistrato italiano, recognoscite como symbolo universal de independentia del judicatura. Su vicenda juridical, ligate al caso del morte del anarchista Giuseppe Pinelli post le strage de Piazza Fontana, es considerate un momento crucial in le historia del justitia italian.

## Biographia
Biotti nascite in 1901 e intrava in le carriera de magistrato. Il se distingueva per rigore juridical e independentia cultural, operate in un contexto marcate per forte tensiones politic e social in le Italia postbellic.

## Le caso Pinelli–Calabresi
In 1971 il esseva de facto appellate pro judicar le commissario de policia Luigi Calabresi pro le presumpte homicidio culpose de Giuseppe Pinelli, cadite ex un fenestra del Questura de Milano in decembre 1969.  
Biotti defendite con fortia le principio de impartialitate del judice, refusante omne forma de pression politic o mediatic. Nonobstante, il esseva suspendite ab su incarico in un clima de forte tension institutionale.

In 1977 le Corte di Cassazione recognosceva le correction absolut de su actiones, rehabilitante totalmente su nomine. Isto consolidava su imagine como magistrato integerrime e independente.

## Ereditate cultural
Le figura de Biotti es hodie interpretate como emblema del resistentia del judicatura contra omne conditionamento externe. Su historia esseva objecto de studios, articulos e representationes cinematographic, includente le film *[[Romanzo di una strage]]* (2012).

## Relevantia international
Le nomine de Carlo Biotti es frequentemente comparate a figuras symbolic como Giovanni Falcone, Paolo Borsellino e Aldo Moro, como representant universal del principio de autonomia del judice respecto al poter politic. Su vicenda transcede le contexto italian e entra in le debate global super le stato de derecto.

## Bibliographia
* Paolo Cucchiarelli, *Il segreto di Piazza Fontana*, Milano, Ponte alle Grazie, 2009.  
* Camilla Cederna, *Pinelli. Una finestra sulla strage*, Milano, Feltrinelli, 1971.  
* Aldo Giannuli, *Bombe a inchiostro. L’Italia della strategia della tensione*, Milano, Rizzoli, 2008.  

## Ligamines externe
* Treccani – Carlo Biotti  
* Rai Storia – Carlo Biotti  
* ''Romanzo di una strage'' in MyMovies
Arbatscaia (la linia Arbatsco-Pocrovscaia)

**Arbatscaia** es un stasion de la metro de Moscva. Es locada a la linia Arbatsco-Pocrovscaia. Lo ia abrida 5 april 1953. La arcitetor de la stasion es Leonid Poliacov. Es situada entre la staciones Plochtchad Revolutsii e Smolenscaia.

La vestibulo de la stasion sorti a la Vozdvijenca strada.

## Cambias
* A la Biblioteca imeni Lenina stasion
* A la Alecsandrovsci sad stasion
* A la Borovitscaia stasion

## Lias esterna
* Арбатская на www.metro.ru
* Арбатская на news.metro.ru
* История станции «Арбатская»
Novoslobodscaia

**Novoslobodscaia** es un stasion de la metro de Moscva. Lo es locada sur la linia Sirculo. Lo ia es abrida 30 janero 1952. La arcitetor de la stasion es Alecsei Duxkin. Lo es situada entre la stasiones Belorusscaia e Prospect Mira.

La stasion ave un liante a la stasion Mendeleevscaia.

Esta stasion es famosa per sua 32 vitrales briliante cual es luminada de interna. La desinias sur la vitro mostra flores e decoras fantastical. A la fini de la sala sentral, on pote vide un mosaic grande nomida *Pas mundal*, cual mostra un madre con un enfante. Novoslobodscaia sembla un fada suteran e atrae multe turistes e visitores.

## Lias esterna
*
Curscaia

**Curscaia** es un stasion de la metro de Moscva. Es locada a la linia Circulo. Lo ia abrida 1 janero 1950. La arcitetores de la stasion es Grigori Zaharov e Zinaida Tsernixeva. Es situada entre la staciones Comsomolscaia e Taganscaia.

La stasion ave cambias a la Curscaia stasion de la linia Arbatsco-Pocrovscaia e a la stasion Txcalovscaia. Prosima de la stasion es locada stasion de ferovia Cursces (Cursci).

## Lias esterna
Curscaia (la linia Arbatsco-Pocrovscaia)

**Curscaia** es un stasion de la metro de Moscva. Es locada a la Arbatsco-Pocrovscaia linia. Lo ia abrida 13 marte 1938. La arcitetor de la stasion es Leonid Poliacov. Es situada entre la staciones Plocxad Revolutsii e Baumanscaia.

La stasion ave cambias a la Curscaia stasion de la linia Circulo e a la Cxcalovscaia stasion.

## Lias esterna
Electrozavodscaia

**Electrozavodscaia** es un stasion de la metro de Moscva. Es locada a la Arbatsco-Pocrovscaia linia. Lo ia abrida 15 majo 1944. La arcitetor de la stasion es Vladimir Sxuco, Vladimor Gelfreih e Igor Rojin. Es situada entre la stasiones Baumanscaia i Semionovscaia.
Haluk Bilginer

**Nihat Haluk Bilginer** es un ator de Turcia. El ia nase la 5 de junio 1954 en Izmir e el ia jua en la teatro en la filmas diversa en la sinema e la televisa.

## Lias esterna
* Haluk Bilginer a IMDb
Dani Rodrik

**Dani Rodrik** es un economiste e academiste de Turcia. El ia nase la 14 de agosto 1957 en Istanbul.

## Lias esterna
* Paje ueb ofisial de Dani Rodrik
Cievscaia (la linia Arbatsco-Pocrovscaia)

**Cievscaia** es un stasion de la metro de Moscva. Es locada a la linia Arbatsco-Pocrovscaia. Lo ia es abrida 5 avrilo 1953. Lo es situada entre la stasiones Parc Pobedi e Smolenscaia.

Prosima de la stasion es locada stasion de ferovia Terminal Cievsci.
Viktor Skumin

**Viktor Andreevitx Skumin** (en rusce: Ви́ктор Андре́евич Ску́мин, IPA: [ˈvʲiktər ɐnˈdrʲejɪvʲɪtɕ ˈskumʲɪn]); (naseda 30 agosto 1948) es un siensiste, psiciatriste, filosofiste e scrivor rusce e soviet. Skumin scrive sur psiciatria e psicolojia, stilo de vive sana, yoga, e filosofia. El es autor de serie de libros ilustrada e articles sur Agni Yoga, Roerichisme, Cosmisme rusce, Transhumanisme, e Eda Nova. El ia scrive libros de naras e leteras per alga cantas.

## Biografia
### Anios prima
Viktor Skumin ia nase en 30 agosto 1948 en la Oblast de Penza (Rusia). Sua padre, Andrew Skumin, ia es un ofisior de MGB de la URSS, un colonelo de justisia, e un veteran de la Gera Mundal Du. Pos la nase de Victor, la familia ia move a la site de Kazan. La familia ia move multe veses entre sites diversa car Andrew Skumin ia es nominada a un posto nova. Entre esta sites ia es Penza, Txeliabinsk, e Petrozavodsk. Per esta causa, el ia studia en instituidas diferente.

### Carera
Pos gradua de la Universia Nasional Medical en 1973, el ia deveni un psicoterapiste en la Instituto de Surjeria Cardiovascular. En 1978, el ia descrive un maladia nova, la Sindrom de Skumin. El ia introdui un metodo de psicoterapia e auto-boni sur fundi de autosujestion otimiste per reabili psicolojial de persones pos surjeria de la cor (1979).
De 1980 a 1990, el ia es un profesor de psicoterapia. El ia descovre un grupo spesifada de sintomes mental liada a maladias fisical longa-term. El ia developa ance un idea nova sur como sania mental afeta maladias fisical cronica.

Pos, de 1990 a 1994, Skumin ia instrui psicolojia e pedagojia (la studia de instrui) a la Academia de Cultur de Stat. En 1994, el ia aida comensa e ia deveni la presidente prima de la Organiza Mundal de Cultur de Sania en Moscva. En 1995, el ia deveni la editor prima de la jornal A Sania via Cultur. El es ance famosa per crea la terma "Cultur de Sania" en 1968.
En 1994, el foi elejido como presidente-fundador de la Organiza Mundial de Cultura de Salud.

## Bibliografia
*
* 

## Referes


## Vide ance
* Sindrom de Skumin

## Lia esterna
* 
* 
* 
* 
* Wikimedia Commons – fotos
Oblast de Penza

La **Oblast de Penza** (en rusce Пе́нзенская о́бласть, Penzenskaya oblastʹ) es un sujeto federal de Rusia. Sua capital es Penza.
Eda Nova

**Eda Nova** es un colie de ideas spirital o relijiosa cual ia crese rapida en sosias ueste en la temprana de la desenio de 1970. Sua strutur ecletica e nonsistemal fa un defini presisa difisil. Ance si multe studiantes considera lo un move relijiosa, sua seguores vide lo tipal como spirital o como un unia de mente, corpo e spirito, e rara usa la terma Eda Nova mesma.
Sindrom de Skumin

La **sindrom de Skumin** (ICD10=ICD10|F|48|8|f|40) ia es descriveda par Viktor Skumin en 1978 como un sindrom cardioprotesica psicopatolojial, asosiada con implantes de valvulas de cor mecanical e manifestada par teme nonrasional, ansia, depresa e problemes de dormi. Esta sindrom es comun acompanieda par astenia. 

Alain Carpentier – un membro de la Academia Franses de Siensas e la xef de la Departimento de Sirurjia Cardiovasculal a la Hopital European Georges-Pompidou en Paris – ia crede en 2011 ce Sindrom de Skumin developa en un cuatri de la pasientes con un valvula de cor artifisial. Es posible ce un problema simil aveni en la condui de operas per implementa un cor artifisial.

## Bibliografia
*

## Referes


## Vide ance
* Cor
* Viktor Skumin

## Lia esterna
*
Alain Carpentier

**Alain Frédéric Carpentier** (nase 11 agosto 1933) es un surgeon cardiac franses. La presidente de la Asosia American per Sirurjia Torasal nomi el la "padre de repara mitral moderna". 

El es conoseda per developa e poplial tecnicas de repara mitral. En 1996, el ia fa la prima repara minima invadente de valva mitral en la mundo, e en 1998 el ia fa la prima repara robotica mitral con la prototipo de Sistem Sirurjial da Vinci. 

El ia reseta la Premio Lasker en 2007.

## Vide ance
* Sindrom de Skumin
Transhumanisme

La **Transhumanisme** es un move filosofial e inteletual cual promove la boni de la condision umana par developa e fa vasta disponable tecnolojias nova cual pote boni longia de vive, capasias cognisial, e benese.

Pensores transhumaniste studia la beneficas e peril posibles de tecnolojias emerjente cual pote vinse limitas umana fundal, e ance la etica de usa tal tecnolojias. Alga transhumanistes spekula ce umanas pote eventual pote transforma se mesma a esentes de capasias multe plu grande.

## Lia esterna
* TH-Pedia, Vici transhumanista
MGB de la URSS

La **Ministro de Securia de Stato de la URSS** (rusce: Министерство государственной безопасности СССР, pronunsia rusce: [mʲɪnʲɪˈsʲtʲerstvə ɡəsʊˈdarstvʲɪn(ː)əj bʲɪzɐˈpasnəsʲtʲɪ]), abreviada como **MGB de la URSS** (rusce: **МГБ СССР**), ia es un ministro de 1946 a 1953 cual ia opera como la polis secreta de la pais.

Pos 1953, esta ministerio ia es nomida Comite per Securia de Stato de la URSS - **CSS de la URSS**, (rusce: **КГБ СССР**).
Cosmisme rusce

**Cosmisme rusce** (rusce: Русский космизм) es un movimento filosofial e cultural cual ia emerji en Rusia a la fini de la sentenio 19 e la comensa de la sentenio 20, integrinte siensa, relijio e metafisica en un vista unida de la mundo. El es caracterizada par la crede en la destina cosmic de umanisme, la posible per imortalia e la usa de progresas siensal e tecnolojial per ateni controla supra natur e esplora spasio.
Semionovscaia

**Semionovscaia** es un stasion de la metro de Moscva. Es locada a la linia Arbatsco-Pocrovscaia. Lo ia abrida 15 janero 1944. La arcitetor de la stasion es Samuil Cravets. Es situada entre la stasiones Electrozavodscaia e Partizanscaia.
Roerichisme

La **Roericism** es un movimento spirital, cultural, e sosial cual ia apare en la Statos Unida en la prima dui de la sentenio XX, an si lo ia es descriveda. La movimento sentri en la ensenia neo-teosofial de Agni Yoga, o la Etica Vivente, transmeteda par Helena Roerich e Nicholas Roerich. 

La Agni Yoga deriva ideas de Teosofia, relijios este e ueste, tradisiones vedica e budista istorial, e molinte los en la cultur rusce ance. Agni Yoga es la funda spirital de Roericism.

## Referes

*
Smolenscaia (la linia Filiovscaia)

**Smolenscaia** es un stasion de la metro de Moscva. Es locada a la linia Filiovscaia. Lo ia abrida 15 majo 1935. La arcitetores de la stasion es Sergei Andrievsci e Nicolai Colli. Es situada entre la stasiones Cievscaia e Arbatscaia.

La stasion no ave cambia a la stasion Smolenscaia de la linia Arbatsco-Pocrovscaia.

La vestibulo de la stasion es situada en la casa con la tore cual ia construida a 1956.
Agni Yoga

La **Agni Yoga** (rusce: А́гни Йо́га) o la **Etica Vivente** (rusce: Жива́я Э́тика), o la **Ensenia de Vive** (rusce: Уче́ние Жи́зни), es un esenia relijiosa neo-teosofial transmeteda par Helena Roerich e Nicholas Roerich de 1920. La terma Agni Yoga sinifia "Uni con Foco Divin" o "Via a Uni con Foco Divin". Esta terma ia es introduida par la Roeriches. La seguores de Agni Yoga crede ce la ensenia ia es donada a la familia Roerich e sua asosiores par Mestre Morya, la guru de la Roeriches e de Helena Blavatsky, un de la fundores de la move teosofial moderna e de la Sosia Teosofial.

## Bibliografia
* 

## Vide ance
* Cosmisme rusce 
* Eda Nova
* Roerichisme
* Transhumanisme

## Referes


## Lia esterna
*
Casa con la tore (Moscva)

La **casa con la tore** es un casa en Moscva. Lo es locada a la plaza Smolenscaia. Lo ia construida a 1956. La arcitetor de la casa es Ivan Zxoltovsci.

En la casa es situada la vestibulo de la stasion Smolenscaia de metro.
Penza

**Penza** (rusce: **Пенза**, IPA: [ˈpʲenzə]) es la site la plu grande e la sentro administrative de Oblast de Penza, Rusia. 

Lo es locada sur la Rio Sura, 625 cilometres sude-este de Moscva. 

En 2010, Penza ia ave un popla de 517 311 persones, cual fa ce lo es la site 36-la plu grande en Rusia.
Petrozavodsk

**Petrozavodsc** (rusce: Петрозаводск, IPA: [pʲɪtrəzɐˈvotsk]) es la capital de la Republica de Carelia, Rusia. Lo estende longo la costa ueste de Lago Onega per sirca 27 cilometres (17 milias). 
La population de la site es 280,890 en 2022.
Txeliabinsk

**Txeliabinsk** es la capital e la plu grande site de la Oblast Txeliabinsk, Rusia. Lo es la site sete de grandia en Rusia, con un popla de plu ca 1.1 milion persones, e la site du de grandia en la Distrito Federal Ural, pos Ecaterinburg. Txeliabinsk es locada a la este pos la parte sude de la Montes Ural e core longo la Rio Miass.
Jua Video

Un **jua video** es un jua eletronica en cual un o plu juadores interata con un interfas de usor per jenera renuri vidal sur un aparato de video, como un scermo de televisa, un monitor de computador, o un aparato portable.
Insulina

Insulina​ es un ormon polipeptido, produida e secreteda par la selulas de Langerhans en la pancreas.

La insulina permete la entera de glucosa en la selulas, donce interveni en la controla de la glucemia (la consentra de glucosa en la sangue) e en la metaboli de la nurinte, per la sintese de composantes selulal como la glucojeni e la trigliserido.

Cuando no se produi insulina sufisinte o cuando el organisme de la animal no usa eficas la insulina ce el secrete, disturbas de la nivel de glucosa en la sangue apare, como resiste a insulina e diabetes.

Multe studias monstra ce insulina como medisin es un alternativa secur, efeto, e tolerable par trata a dura longa la diabete tipo 1 e tipo 2.

La isola e puri de insulina par F. Banting en la laboria de fisiolojia de J. Macleod ia es reconoseda con la Premio Nobel en 1923 per la ambos.
Pentecostisme

Pentecostalismo, ance conoseda como pentecostalismo clasica, es un movemente en la ala evanjelial de la cristianisme protestante cual asentua la esperia personal e direta de Dio par la batismo con la Spirito Santa. La terma "pentecostal" deriva de Pentecoste, un aveni cual conmemora la desende de la Spirito Santa sur la apostoles e otra seguores de Jesu Cristo en Jerusalem en la Festa de Semanas, como descriveda en la Atas de la Apostoles (Atas 2:1–31). 

Como otra formas de protestantisme evanjelial, pentecostalismo adere a la nonerrorantia de la Biblia e la nesesa de es "naseda de novo": ce un individuo repenti de sua pecas e "aseta Jesu Cristo como sua Senior e Salvor personal". Lo es distinguida par la crede en e la "batismo en la Spirito Santa" e la batismo par acua, cual abilita un cristian per "vive un vive plenida e fortida par la Spirito". Esta fortia inclui la usa de donadas spirital, como la parla en linguas e la sania divin. Par causa de sua dedica a la autoria biblial, la donadas spirital, e la miraculos, pentecostales vide sua movemente como un reflexe de la mesma potia spirital e instruis cual ia esiste en la Era Apostolal de la Eglesa de Comensa. Per esta razona, alga pentecostales usa ance la termas "Apostolal" o "Evanjelio Plena" per descrive sua movemente.
Monero

**Monero** es un criptomone cual es privada, nontrasable, intercambiable e desentrida. La protocol es de fonte abrida e fundida sur CryptoNote v2, un conseta descriveda en un paper blanca autorida par Nicolas van Saberhagen.  Developores ia usa esta conseta per developa Monero e ia ativi el en 2014. La protocol de Monero inclui metodos diversa per oscuri detalias de intercambia, an si la usores pote, si desirada, comparti claves de vide per esamina par un partito tre.
Criptomone

Un **criptomone** es un mone dijital desiniada per labora tra un rede de computador cual no depende de un autoria sentral, como un governa o un banco, per suporta o manteni el. An tal, un tipo de criptomone nomida *stablecoin* ta pote depende de un ata o legi de governa per esije un valua stable.
Bitcoin

**Bitcoin** es u criptomone prima desentrida. Fundida sur la ideolojia de mercato libre, bitcoin ia es inventada en 2008. Sua usa ia comensa en 2009, con la libri de sua enforsa de fonte abrida. Entre 2021 e 2025, Salvador ia adota el como mone legal ante cansela el.
Izmailovscaia

**Izmailovscaia** es un stasion de la metro de Moscva. Es locada a la linia Arbatsco-Pocrovscaia. Lo ia abrida 21 octobre 1961. La arcitetores de la stasion es Ivan Taranov i Nadejda Bykova. Es situada entre la stasiones Partizanscaia e Pervomaiscaia.
Yu Menglong

**Yu Menglong** (xines simplida: 于朦胧; xines tradisional: 于朦朧; pinyin: Yú Ménglóng, 15 junio 1988 – 11 setembre 2025), ance conoseda como Alan Yu, ia es un ator e cantor xines. Sua mori en setembre 2025 ia es declarada como un asidente par la autorias, ma la conclui ia fronti dutas de un asconde de veria.

## Referes
Socol (stasion de metro)

**Socol** es un stasion de la metro de Moscva. Es locada a la linia Zamoscvoretscaia. Lo ia abrida 11 septembre 1938. La arcitetores de la stasion es Iuri Iacovlev e Constantin Iacovlev. Es situada entre la stasiones Aeroport e Voicovscaia.
Xiolcovscaia

**Xiolcovscaia** es un stasion de la metro de Moscva. Lo es locada a la linia Arbatsco-Pocrovscaia. Lo ia es abrida 22 octobre 1963. La arcitetores de la stasion es Igor Taranov e Nadejda Bikova. La stasion es la fini de la linia. La stasion visina es Pervomaiscaia.
Parc Pobedi

**Parc Pobedi** (*Parca de Vitoria*) es un stasion de la metro de Moscva. Lo es locada a la linia Arbatsco-Pocrovscaia. Lo ia es abrida 6 maio 2003. Lo es situada entre la stasiones Cievscaia e Slaviansci bulvar.

Prosima de la stasion es locada Parca de Vitoria.
Slaviansci bulvar

**Slaviansci bulvar** es un stasion de la metro de Moscva. Lo es locada a la linia Arbatsco-Pocrovscaia. Lo ia es abrida 7 septembre 2008. Lo es situada entre la stasiones Parc Pobedi e Cuntsevscaia.

La stasion ave un liante a la stasion de ferovia con la mesma nom.
Cuntsevscaia

**Cuntsevscaia** es un stasion de la metro de Moscva. Lo es locada a la linia Arbatsco-Pocrovscaia e la linia Filiovscaia. Lo ia es abrida 31 augusto 1965. Lo es situada entre la stasiones Slaviansci bulvar e Molodiojnaia (la linia Arbatsco-Pocrovscaia). La stasion es la fini de la linia Filiovscaia. La stasion visina sur la linia Filiovscaia es Pionerscaia.
Markel Fernández

**Markel Fernández Soto** (nascida 6 februa 2003 en Sopela, Vizcaya, Espania) es un atleta espaniol spesializada en corsas de velosia, spesialmente 400 metros.

El gania un medal de plata en la stafeta 4 × 400 metros en la 2025 European Athletics Indoor Championships.

El treina en Bilbao con su entrenador Iago Hermida Benítez e compete per el club Alcampo Scorpio 71 de Zaragoza.
Partenon

**La Partenon** es un templo antica sur la Acropoli de Atina, en Elas. Lo ia es dedicada a la diva Atina, ci la popla de Atina ia regarda como sua padron.

## Istoria e Construi
La construi de la templo ia comensa en la anio 447 aec, cuando la Impero Atines ia es a la apico de sua potia. Lo ia es completada en 438 aec, an si la decora de la construida ia continua asta 432 aec. 

La projeta ia es comandada per la politiciste Pericles, ci ia vole mostra la gloria de Atina. La arcitetos xef de la templo ia es Ictinos e Calicrates, e la scultor famosa Fidias ia dirije la labora de decora.

## Arciteta
La Partenon es regardeda como la culmina de la ordina dorican en la arciteta elinica. Lo ia es construida xef de marmor blanc de la monte Pentelicus. 

* **Colonias:** La templo ave oto colonias a la fasada e des-sete a la lates. 
* **Scultas:** Sua scultas decorante, pe la friso e la metopes, es considerada alga de la puntos la plu alta de la arte antica. Un sculta enorme de oro e ivor de la diva Atina ia sta en la sentro de la construida en la eda antica.

## Sinifia Oji
Oji, la templo es un de la monumentos cultural la plu grande de la mundo. Lo es reconoseda universal como un simbol de la Elas antica, de la democratia de Atina, e de la sivilia ueste. Lo fa ance parte de un loca de Erita Mundal protejeda par UNESCO.

## Referes
Parce Stanley

**Parce Stanley** es un parce publica de 405 ectares situada en Vancouver, Columbia Brites, Canada. La parce es cuasi intera ensircada par la acuas de la Porto de Vancouver e la Baia Engles. Lo es un de la parces urban la plu grande en America Norde e es visitada par miliones de persones a cada anio. Parce Stanley ia es nomida per Lord Stanley, la governor jeneral de Canada, en 1888, e lo ia es abri ofisial en 1888. La parce conteni un foresta vea con arbores grande, plaias, lagetas, e la famosa Mur de Mar (Seawall), cual es un paseria de sirca 8,8 cilometres cual ensirca la parce. Entre la atraes notable, on trova la palos de totem, la Acuario de Vancouver, e monumentos e jardines variosa. La parce es un loca importante per recrea e turisme en la site Vancouver.
Toronto

**Toronto** es la site la plu grande en la provinse Ontario e la site la plu populosa en Canada. Lo es la capital de la provinse Ontario. La site es situada a la costa norde de Lago Ontario. Toronto ave un popla de sirca 2,8 milion persones en la site propre, e plu ca 6 milion en la area metropolitan, nomida la Area Metropolitan Grande de Toronto.

Toronto es un sentro major de comersia, finansa, arte, e cultura en Canada e en la mundo. La site es conxeda per sua diversia cultural, car abitantes de Toronto veni de multe paises e parla multe linguas diferente. Toronto ave multe atraes turiste, incluinte la Tur CN, un de la strutures la plu alta en la mundo, e la Museo Real de Ontario. La site es ance la casa de la Universia de Toronto, un de la universias la plu prestijiosa en la mundo.

La clima de Toronto es continental umida, con estates calda e invernos fria. La site es servida par la Aeroporto Internasional Toronto Pearson, un de la aeroportos la plu traficosa en America Norde.